text: 63 er fyret i Tønder Kommune
  05 april 2011 kl. 15.32
  Tønder Kommune har varslet fyring af 63 ansatte på skoleområdet. Syv af de 63 tilbydes genansættelse på et lavere timetal.
  Fyringerne omfatter lærere, pædagoger, pædagogmedhjælpere og teknisk-administrativt personale.
  Kommunen begrunder afskedigelserne med nedlæggelsen af otte skoler og faldende elevtal.
  Kommunen har oprettet en jobbank og vil støtte de ledige med psykologbistand, jobsøgningskursus, vejledning om kompetenceudvikling og omskoling.
  De har også fået to fridage med løn.
  